
Endnu et år er gået og det er igen tid for den årlige generalforsamling. Efter generalforsamlingen den 1. februar 2022 blev bestyrelsen på mødet d. 28. februar 2022 konstitueret med Charlotte som formand, Chalotte som næstformand, Solveig som sekretær, Birthe som kasserer og Preben som menigt medlem. 

I det forgangne år indkaldte vi til en ekstraordinær generalforsamling med meget få deltagere i forbindelse med opsættelse af hjertestarter i Gistrupparken (7 husstande). Inden vi kom så langt med det, erfarede vi, at Roden havde fået en på fælleshuset og vi valgte at droppe vores efter afstemning på den ekstraordinære generalforsamling i april 2022.

Vores hjemmeside er blevet flyttet til simply.com, da den tidligere lå på en privat server og blev vedligeholdt af Jakob. Tak Jakob, for dit arbejde med dette ! Vi arbejder på at få siden opdateret. I forbindelse med dette, bliver der lagt billeder ind fra Gistrupparkens opstående i 1973 som byggeudstilling. Vi har 50 års jubilæum i år !

 I det forgangne år har der igen været udskiftning af beboer i Gistrupparken. Vi har i årets løb sagt “goddag” til Sine og Mads, deres børn Anton og Viktor i nr 37. Der er stadig løbende huse til salg her i Gistrupparken og i løbet af foråret skifter endnu et hus beboer (nr.34). Vi fornemmer, at Gistrupparken stadig er populær blandt børnefamilier ! 

Sidste lørdag i august holdt vi endnu engang sommerfest i telt på Grønning C og vejret var endnu engang med os til trods for regn om fredagen. I lighed med tidligere, var der fælles morgenkaffe om morgenen og “grill selv” menu om aftenen. For børnefamilierne sluttede det tidligt, da de små skulle hjem i seng! Andre blev siddende til efter midnat. Sidste år blev det bestemt, at sommerfesten så vidt muligt skal balancere. Resultatet blev et underskud på 1.298 kr., en lille forbedring i forhold til året 2021. Vi håber, at vi fortsat kan mødes til en uformel sammenkomst sidst i august og sådan at, vi kan lære de nye beboer at kende - og omvendt.

Vores grønninger (men ikke vendepladser mv.) holdes fortsat ved lige af Buus Anlægsgartner til stor tilfredshed for alle og kontakten varetages af Thomas a(tak for det!).  Kort inden jul blev der også brug for vores aftale om snerydning og saltning med Lars Brøndum , så det blev sikkert at færdes på vejen.

I bestyrelsen har vi drøftet vores grønninger og vendepladser, da vi synes de trænger til et “løft”. Dette vil I høre mere om senere. Vi har videre haft kontakt til Aalborg Kommune omkring overdragelse af ejerskabet af vejen ved nr. 17 A, B og C til kommunen fra den nuværende ejer Bjarne. Uanset hvem der ejer vejen, er og bliver det en privat vej, da kommunen ikke vil overtage forpligtigelserne.

Til slut vil jeg takke bestyrelsen for et godt samarbejde i året, der er gået med møder og afholdelse af bestyrelsesmiddag.

